Valimistel leidsid opositsiooni nimekirjast 4 kandidaati toetust ka saksa konservatiivsete poolt, saades lähikaudu kõigi valijate hääled. Nende hulgas oli ka opositsiooni juht A. Tšumikov, saa­des kõige rohkem hääli (1316). Th. Jakobson sai peaaegu ainult opositsiooni pooldajate hääled (937). Teistest tuntumaist eesti tege­lastest valiti linnavolikogusse arst H. Rosenthal (921 h.), preester K. Tiisik (895 h.) ja kaubalaevaseltsi "Linda" senine juht G. Esion (866 h., oli  valituist viimasel kohal). Üldiselt saavutas vastasrind III klassis täieliku võidu. Ta pooldajate arvuline ülekaal oli sellekska täiesti kindel: umbkaudu 1300 valijast oli tema kandidaatide poolt läbistikku 900 ümber.